**Príloha č. I: Výročnej správy Integrovaného regionálneho operačného programu 2014 – 2020**

**ZHRNUTIE PRE OBČANOV**

1. **Prehľad o vykonávaní Integrovaného regionálneho operačného programu v rokoch 2014 - 2015**

Integrovaný regionálny operačný program (IROP) zaujíma medzi programami v rámci Partnerskej dohody SR na roky 2014 – 2020 špecifické miesto. Nejde o výšku vyčlenených finančných prostriedkov – v IROP je alokovaných 1 754 mil. EUR z Európskeho fondu regionálneho rozvoja a národné spolufinancovanie vo výške 368 mil. EUR, ale o spôsob implementácie IROP, ktorého nosný pilierom je integrovaný prístup definovaný európskou legislatívou – integrované územné investície, udržateľný mestský rozvoj a miestny rozvoj vedený komunitou.

IROP si kladie za cieľ prispieť k zlepšeniu kvality života a zabezpečiť udržateľné poskytovanie verejných služieb s dopadom na vyvážený a udržateľný územný rozvoj a kohéziu.

Po schválení vládou SR uznesením vlády SR č. 232/2014 bol IROP dňa 14.5.2014 predložený Európskej komisii (EK). Po technických rokovaniach a zapracovaní pripomienok bol IROP schválený EK dňa 18.12.2014.

Informácie o IROP sú dostupné na webovom sídle MPRV SR, v časti Regionálny rozvoj: <http://www.mpsr.sk/index.php?navID=47&sID=67&navID2=1036>.

V roku 2015 prebiehala prípravná fáza implementácie IROP, zameraná najmä na vytvorenie štruktúr IROP (monitorovací výbor, sprostredkovateľské orgány), prípravu implementačných dokumentov (regionálne integrované územné stratégie), prípravu riadiacej a implementačnej dokumentácie.

Rôznorodosť zamerania prioritných osí a aktivít IROP (dopravná infraštruktúra, zdravotnícka, sociálna a vzdelávacia infraštruktúra, podpora kultúrneho a kreatívneho sektora, zlepšenie vybraných aspektov životného prostredia, miestny rozvoj vedený komunitou) a dominujúci územný rozmer vytvárajú predpoklady pre široké zapojenie partnerov do prípravy a implementácie IROP.

V rámci IROP sa pripravovala širšia štruktúra sprostredkovateľských orgánov (SO) schválených v operačnom programe v zmysle uznesenia vlády SR č. 232/2014 zo 14. mája 2014 (Ministerstvo zdravotníctva SR, Ministerstvo kultúry SR, vyššie územné celky a krajské mestá). RO pre IROP pripravoval so zástupcami jednotlivých SO návrh zmlúv o vykonávaní časti úloh RO sprostredkovateľským orgánom, pričom ich návrhy boli predložené zo strany RO pre IROP v 2. štvrťroku rezortom MK SR a MZ SR a koncom 3. štvrťroka 2015 VÚC a krajským mestám. Následne sa uskutočnilo niekoľko rokovaní k návrhom predmetných zmlúv. K 31.12.2015 nadobudli účinnosť zmluvy so SO MZ SR (3.12.2015) a MK SR (17.11.2015).

K 31.12.2015 nadobudli účinnosť zmluvy s MZ SR (3.12.2015) a MK SR (17.11.2015). Do konca roka 2015 nebola podpísaná zmluva s vyššími územnými celkami resp. krajskými mestami.

Monitorovací výbor pre IROP (MV) začal svoju činnosť dňa 16.3.2015, kedy sa konalo jeho ustanovujúce zasadnutie. Ďalšie zasadnutie sa konalo dňa 23.9.2015, kde boli schválené výberové kritériá pre vybrané špecifické ciele IROP a metodika ich uplatnenia. Bližšie informácie o MV pre IROP a jeho zasadnutiach sú uverejnené na: <http://www.mpsr.sk/index.php?navID=47&sID=67&navID2=1094>.

**Integrované územné investície a udržateľný mestský rozvoj v IROP**

Integrované územné investície a udržateľný mestský rozvoj v IROP sú implementované prostredníctvom regionálnych integrovaných územných stratégií (RIÚS), ktoré pripravujú samosprávne kraje a krajské mestá ako jeden spoločný dokument. Za spracovanie a implementáciu RIÚS zodpovedajú VÚC. V roku 2015 prebiehala príprava RIÚS, ako aj zriaďovanie Rád Partnerstva pre RIÚS, ktorých hlavnou úlohou je vydávanie stanoviska k návrhu RIÚS, spolupodieľanie sa na monitorovaní a hodnotení realizácie RIÚS. Predloženie prvých RIÚS na schválenie Riadiacemu orgánu pre IROP sa očakáva začiatkom roka 2016. K 31.12.2015 boli zriadené Rady Partnerstva pre RIÚS na úrovni všetkých krajov, okrem Bratislavského.

**Miestny rozvoj vedený komunitou**

V prípade nástroja miestny rozvoj vedený komunitou (Prioritná os 5 IROP) prebiehala v roku 2015 spolupráca s gestorom CLLD (Riadiaci orgán pre Program rozvoja vidieka SR 2014 - 2020), najmä v rámci výzvy na predloženie multifondových stratégií CLLD vyhlásenej gestorom CLLD v septembri 2015.

**Implementácie finančných nástrojov**

V rámci implementácie finančných nástrojov dňa 30.9.2015 nadobudla účinnosť zmluva o financovaní medzi MPRV SR a SZRB Assset Management, a.s. a Slovak Investment Holding, a.s. v objeme 145 131 532,00 EUR (zdroj EÚ a ŠR). Zmluva bola podpísaná dňa 28.5.2015 a obsahuje implementáciu finančných nástrojov pre špecifický cieľ 3.1 a 4.1. Dňa 9.11.2015 bolo vyhlásené písomné vyzvanie k predloženiu žiadosti o NFP v rámci implementácie finančného nástroja pre ŠC 3.1 (podpora tvorby pracovných miest v MSP v oblasti kultúrneho a kreatívneho priemyslu) vo výške 5 882 353,00 EUR (zdroj EÚ a ŠR) a 4.1 IROP (energetická efektívnosť bytových domov) vo výške 139 249 179,00 EUR (zdroj EÚ a ŠR). Na základe vyzvania bola 13.11.2015 predložená oprávneným žiadateľom SZRB Asset Management, a.s. ŽoNFP vo výške 139 249 179,00 EUR (zdroj EÚ a ŠR). Dňa 30.11.2015 bolo písomné vyzvanie uzavreté a prvá žiadosť o platbu by mala byť predložená v januári 2016.

Vzhľadom na špecifiká IROP (rôznorodosť zamerania prioritných osí, vysoký počet SO, aplikácia integrovaných nástrojov, využívanie dvojkolového systému výberu ŽoNFP) bolo v roku 2015 potrebné klásť zvýšený dôraz na rozbehovú fázu programu.

1. **Pokrok v kontrahovaní a čerpaní finančných prostriedkov programu (ERDF + národné spolufinancovanie)**

Počas sledovaného obdobia neboli zo strany Riadiaceho orgánu pre IROP a SO vyhlásené výzvy na predkladanie žiadostí o NFP a projektové zámery na dopytovo orientované projekty. Kontrahovanie bolo iba v prípade finančných nástrojov.

**Kontrahovanie**

|  |  |  |  |  |  |
| --- | --- | --- | --- | --- | --- |
| **Integrovaný****regionálny operačný program** | **Celková alokácia****2014 - 2020****EUR** | **Kontrahovanie k 31.12. 2015****EUR** | **Podiel kontrahovania****na záväzku****2014 - 2020****%** | **Ročný nárast** | **Nezakontrahovaný zostatok alokácie****EUR** |
| **EUR** | **p. b.** |
| 1 | 2 | 3=2/1 | 4 | 5 | 6=1-2 |
| **Prioritná os 1** | 512 588 239,00 | 0,00 | 0 | 0,00 | 0 | 512 588 239,00 |
| **Prioritná os 2** | 916 129 310,00 | 0,00 | 0 | 0,00 | 0 | 916 129 310,00 |
| **Prioritná os 3** | 270 424 175,00 | 5 882 353,00 | 0,02 | 5 882 353,00 | 0 | 264 541 822,00 |
| **Prioritná os 4** | 243 164 615,00 | 139 249 179,00 | 0,57 | 139 249 179,00 | 0 | 103 915 436,00 |
| **Prioritná os 5** | 105 877 196,00 | 0,00 | 0 | 0,00 | 0 | 105 877 196,00 |
| **Prioritná os 6** | 74 702 707,00 | 0,00 | 0 | 0,00 | 0 | 74 702 707,00 |
| **Spolu**  | **2 122 886 242,00** | **145 131 532,00** | **0,07** | **145 131 532,00** | **0** | **1 977 754 710,00** |

Zdroj: RO pre IROP

|  |  |  |  |  |  |
| --- | --- | --- | --- | --- | --- |
| **Integrovaný****regionálny operačný program** | **Celková alokácia****2014 - 2020****EUR** | **Čerpanie k 31.12. 2015****EUR** | **Podiel čerpania****na záväzku****2014 - 2020****%** | **Ročný nárast** | **Nevyčerpaný zostatok alokácie****EUR** |
| **EUR** | **p. b.** |
| 1 | 2 | 3=2/1 | 4 | 5 | 6=1-2 |
| **Prioritná os 1** | 512 588 239,00 | 0,00 | 0 | 0,00 | 0 | 512 588 239,00 |
| **Prioritná os 2** | 916 129 310,00 | 0,00 | 0 | 0,00 | 0 | 916 129 310,00 |
| **Prioritná os 3** | 270 424 175,00 | 0,00 | 0 | 0,00 | 0 | 270 424 175,00 |
| **Prioritná os 4** | 243 164 615,00 | 0,00 | 0 | 0,00 | 0 | 243 164 615,00 |
| **Prioritná os 5** | 105 877 196,00 | 0,00 | 0 | 0,00 | 0 | 105 877 196,00 |
| **Prioritná os 6** | 74 702 707,00 | 0,00 | 0 | 0,00 | 0 | 74 702 707,00 |
| **Spolu**  | **2 122 886 242,00** | **0** | **0** | **0** | **0** | **2 122 886 242,00** |

**Čerpanie**

Zdroj: RO pre IROP

1. **Príklady úspešne realizovaných projektov za obdobie 2014 – 2015**

Vzhľadom na rozbehovú fázu implementácie IROP neboli v rokoch 2014 – 2015 zrealizované projekty.